नई दिल्ली. फाइनेंशियल ईयर 2018 के तीसरी तिमाही (थर्ड क्वार्टर) में रिलायंस इंडस्ट्रीज का मुनाफा 25% बढ़ा। इस दौरान RIL को 9,423 करोड़ रुपए प्रॉफिट हुआ, जबकि पिछले साल तीसरी तिमाही में मुनाफा 31% बढ़कर 7,533 करोड़ रहा था। दूसरी ओर, इस तिमाही में कंपनी के टेलिकॉम आर्म्स रिलायंस जियो का प्रदर्शन सुधरा है। जियो के अब 16 करोड़ से ज्यादा यूजर्स हो चुके हैं और उसे 504 करोड़ रुपए फायदा हुआ। नतीजों पर मुकेश अंबानी ने कहा कि कंपनी ने इस क्वार्टर में बेहतर प्रदर्शन से प्रॉफिट में रिकॉर्ड कायम किए।